সপ্তাহের শুরুতে সূচক কমলেও লেনদেন বেড়েছে
প্রকাশ : ০৯ সেপ্টেম্বর ২০১৮, ২০:১৮
সপ্তাহের প্রথম কার্যদিবস রোববার ঢাকা স্টক এক্সচেঞ্জে (ডিএসই) মূল্য সূচকের পতনে লেনদেন শেষ হয়েছে। তবে ডিএসইতে লেনদেনে উন্নতি হয়েছে। এদিন ডিএসইর লেনদেন ৯০০ কোটি টাকা অতিক্রম করেছে। অপর বাজার চট্টগ্রাম স্টক এক্সচেঞ্জেও একই চিত্রে লেনদেন শেষ হয়েছে।
বাজার বিশ্লেষণে দেখা যায়, রোববার ডিএসইতে ৯০০ কোটি ৯৪ লাখ টাকার শেয়ার লেনদেন হয়েছে। যা আগের দিনের চেয়ে ৮৩ কোটি ৭০ লাখ টাকা বেশি। গত বৃহস্পতিবার ডিএসইতে ৮১৭ কোটি ২৪ লাখ টাকার শেয়ার লেনদেন হয়েছিল।
অন্যদিকে চট্টগ্রাম স্টক এক্সচেঞ্জে (সিএসই) ৬১ কোটি ৯৮ লাখ টাকার লেনদেন হয়েছে। সিএসইর সার্বিক সূচক সিএএসপিআই ৮৪ পয়েন্ট কমে অবস্থান করছে ১৭ হাজার ১১৮ পয়েন্টে। সিএসইতে মোট লেনদেন হয়েছে ২৩৬টি কোম্পানির শেয়ার ও মিউচ্যুয়াল ফান্ড। এর মধ্যে দর বেড়েছে ৬৩টির, কমেছে ১৪৪টির এবং অপরিবর্তিত রয়েছে ২৯টির শেয়ার দর।
গ্লোবাল ইন্স্যুরেন্সের শেয়ারের দাম বৃদ্ধি
মেয়াদি মিউচ্যুয়াল ফান্ডের মেয়াদ বাড়লো ১০ বছর